Беларусь 24

«**Беларусь 24**» — кругласутачны дзяржаўны некамэрцыйны спадарожнікавы тэлеканал, заснаваны Белтэлерадыёкампаніяй 1 лютага 2005 году дзеля інфармацыйнёй сувязі этнічных беларусаў з гістарычнай Радзімай. Вяшчаньне ажыцьцяўляецца на беларускай і расейскай мовах. Пры выкарыстаньні спадарожнікавай антэны з канвэртарам Ku-дыяпазону канал «Беларусь-ТБ» можна прыняць на лічбавы рэсывэр са спадарожніка Express AM22 (53 гр. у.д.).

Мэтамі, пастаўленымі пры стварэньні тэлеканалу «Беларусь-ТБ», былі: пашырэньне беларускай інфармацыйнай прысутнасьці на постсавецкай прасторы і ў сьвеце, прапаганда пазітыўнага іміджу і ўмацаваньне аўтарытэту краіны на міжнароднай арэне.

Канал мае дамовы на рэтрансьляцыю з 335 кабэльнымі апэратарамі ў 246 гарадах 12 дзяржаваў сьвету. Сумарная аўдыторыя тэлеканалу па адзнаках галоўнага дырэктара галоўнай дырэкцыі «Беларусь-ТБ» складае каля 4,5 млн чалавек, у тым ліку каля 700 тыс. расейцаў у 80 гарадах — Маскве, Санкт-Пецярбургу, Ноўгарадзе, Уладзімеры, Разані, Саратаве, Смаленску, Туле, Уфе, Іванаве й інш.

## Перадачы
* 24 пытаньні
* Карані
* Палескі пачастунак
* «Размаўляем па-беларуску» (панядзелак а 12:15, чацьвер а 15:30, субота а 7:05 і нядзеля а 11:00; вядоўца Алена Трацэнка)
* Сакрэт фірмы (серада і пятніца; аўтары Натальля Кацько і Алена Некрашэвіч)
* Скарбніца
* Тысячагодзьдзе

## Спадарожнікі
* «Хот Бёрд» (Эўропа): арбітальнае разьмяшчэньне — 13° усходняй даўгаты, частасьць — 11200 мэгагэрцаў,  — вэртыкальная,  — 5787 кілязнакаў/сэк.,  — 3/4.
* «» (Паўночная Амэрыка): арбітальнае разьмяшчэньне — 97° заходняй даўгаты, частасьць — 11898 мэгагэрцаў, палярызацыя хваляў — вэртыкальная, знакавая хуткасьць — 12'000 кілязнакаў/сэк.,  — квадратурная, папераджальнае выпраўленьне памылак — 3/4.
* «Экспрэс-АМ22» (Заходняя Азія, Эўропа): арбітальнае разьмяшчэньне — 53° усходняй даўгаты, частасьць — 11161 мэгагэрцаў, палярызацыя хваляў — вэртыкальная, знакавая хуткасьць — 5787 кілязнакаў/сэк., папераджальнае выпраўленьне памылак — 3/4.

## Мінуўшчына
У траўні 2004 г. праграмы Першага нацыянальнага тэлеканала «БТ-міжнароднае» пачалі перадаваць праз спадарожнік «Інтэлсат 904», вобласьць ахопу якога ўлучала эўрапейскую частку Расеі. У ліпені галоўным прадусарам стваранага міжнароднага тэлеканалу «Беларусь-ТБ» прызначылі Віктара Маючага.

1 лютага 2005 г. пасьля выпрабавальнага вяшчаньня адбылося адкрыцьцё тэлеканала, які стаўся трэцім у складзе Белтэлерадыёкампаніі і першым у Беларусі міжнародным спадарожнікавым. 16 гадзінаў штосутчанага вяшчаньня складалі перадачы «БТ-1» i «Лад», мастацкія і дакумэнтальныя фільмы «Беларусьфільма» i «Белвідэацэнтра». Тэлесыгнал пашырыўся на Ўкраіну і краіны Прыбалтыкі і дастаўляўся 1 мільёну  абанэнтаў. На 24 чэрвеня тэлеканал пашырыў вяшчаньне да 17 гадзінаў на Азэрбайджан, Армэнію, Грузію, Казахстан, Малдову, Нарвэгію, Туркмэністан, Узбэкістан, Фінляндыю і Швэцыю. На 14 ліпеня вяшчаньне тэлеканала распаўсюджвалася ўжо на 16 краінаў. 1 жніўня вяшчаньне пашырылася на Прыднястроўе (Малдова). На 18 лістапада вяшчаньне тэлеканала вялося ў  12 краінаў з ахопам амаль 5 мільёнаў гледачоў.

На пачатку красавіка 2006 г. урад Летувы спыніў вяшчаньне тэлеканала кабэльнымі апэратарамі празь меркаваны распаўсюд дэзінфармацыі, аднак у кастрычніку вяшчаньне аднавілі праз суд. 1 кастрычніка тэлеканал завёў уласны вэб-сайт www.belarus-tv.by. Найбольш сеціўных гледачоў тэлеканал займеў сярод амэрыканцаў.

7 траўня 2007 г. пачалося вяшчаньне праз спадарожнік «». На 28 верасьня 2007 г. тэлеканал меў 6 мільёнаў гледачоў у 381 кабэльнай сетцы 13 дзяржаваў.

На 26 студзеня 2008 г. тэлеканал меў 7 млн гледачоў. З 28 сакавіка сыгнал тэлеканала пашырыўся на ЗША, Канаду, Мэксыку, Гватэмалу, Пуэрта-Рыка, Кубу i Дамініканскую Рэспубліку праз дамоўленасьць з кампаніяй «» (Парыж) пасродкам спадарожніка «» даччынага падразьдзяленьня ў ЗША «» (Нью-Ёрк).

На 13 лютага 2009 г. вяшчаньне ажыцьцяўлялася на 50 краінаў для больш як 220 млн гледачоў. 14 сьнежня пачалося кругласутачнае вяшчаньне ў сетцы мабільнага тэлебачаньня Ізраілю.

На 1 лютага 2010 г. тэлеканал перадаваўся ў кабэльных сетках 15 краінаў. 1 сакавіка пачалося вяшчаньне ў кабэльнай сетцы Масквы. Таксама цягам году тэлеканал улучылі ў кабэльныя сеткі Санкт-Пецярбургу і Екацярынбургу (Сьвярдлоўская вобласьць, Уральская фэдэральная акруга).

19 лістапада 2011 г. тэлеканал перайшоў на кругласутачнае вяшчаньне. 1 красавіка 2012 г. пачалося вяшчаньне ў Эўрапейскім Зьвязе праз спадарожнік «». 1 студзеня 2013 г. тэлеканал зьмяніў назоў на «Беларусь 24».

10 чэрвеня 2021 году канал быў забаронены да рэтрансьляцыі ва Ўкраіне: па выніках маніторынгу Нацыянальная рада па пытаньнях тэлебачаньня й радыёвяшчаньня выявіла паказ у этэры праграмаў з удзелам актораў з , а таксама сюжэтаў, якія распальвалі варожасьць і ўтрымлівалі дэзынфармацыю. Рэтрансьляцыя каналу вялася зь ліпеня 2015 году.

## Крыніцы

## Вонкавыя спасылкі
* [mms://livecast.tvr.by/video Сеціўнае вяшчаньне]
* Твітэр
* Фэйсбук
* Ютуб
* Рутуб

Катэгорыя:Беларускія тэлеканалы
Катэгорыя:Тэлеканалы на беларускай мове
Катэгорыя:Тэлеканалы на расейскай мове
Катэгорыя:Зьявіліся ў 2005 годзе
Катэгорыя:Прапаганда ў Беларусі